ΓΡΑΠΤΗ ΕΡΩΤΗΣΗ E-3367/02

υποβολή: Daniela Raschhofer (NI) προς την Επιτροπή

(27 Νοεμβρίου 2002)

Θέμα: Πρόγραμμα Sapard

Από την τελευταία ετήσια έκθεση του Ελεγκτικού Συνεδρίου προκύπτει μεταξύ άλλων, ότι μόνο 9,2 % του συνόλου των πιστώσεων που διατίθενται στιςποψήφιες προς ένταξη χώρες στο πλαίσιο του προγράμματος Sapard έχουν καταβληθεί και ότι από αυτές μόνο 1 εκατ. ή 0,1 % του αναλογούντος ποσού έχει μεταβιβασθεί στους δικαιούχους.

1. Ποιός είναι ο λόγος που μόνο 9,2 % των πιστώσεων έχει καταβληθεί· Η αιτία για το χαμηλό ποσοστό πληρωμών πρέπει να ανατεθεί στην Επιτροπή, ήπεύθυνες είναι οι αποδέκτριες χώρες·

2. Το πρόγραμμα Sapard έχει ξεκινήσει σε όλες τιςποψήφιες προς ένταξη χώρες·

3. Το 0,1 % των πιστώσεων περιήλθε πραγματικά στους τελικούς αποδέκτες. Πιστεύει η Επιτροπή ότι το πρόγραμμα Sapard θα στεφθεί με επιτυχία·

4. Εάν όχι, προτίθεται η Επιτροπή να λάβει μέτρα μέχρι την ένταξη, ώστε να προετοιμάσει τους αγρότες τωνποψηφίων κρατών στην ένταξη·

5. Εάν η Επιτροπή προβλέπει παρόμοια μέτρα, τί μορφή θα έχουν αυτά·

6. Ανεξάρτητα από τα αριθμητικά δεδομένα, η κριτική που ασκεί το Ελεγκτικό Συνέδριο στο πρόγραμμα Sapard δεν έχει αλλάξει σε σχέση με προηγούμενες εκθέσεις. Γιατί δεν έχει εξεύρει η Επιτροπή μέχρι σήμερα καμία κατάλληλη λύση στο εν λόγω πρόβλημα·

Απάντηση του κ. Fischler εξ ονόματος της Επιτροπής

(7 Φεβρουαρίου 2003)

1. Οι πληρωμές σε μίαποψήφια χώρα στο πλαίσιο του Sapard είναι δυνατές από νομική άποψη μόνον εφόσον η σχετική χώρα έχει δημιουργήσει τις δομές για τη διαχείρισή τους και εφόσον η Επιτροπή έχει εγκρίνει απόφαση με την οποία ανατίθεται η διαχείριση της ενίσχυσης στους σχετικούς φορείς εφαρμογής. Μέχρι τα τέλη του 2001, έτος το οποίο καλύπτεται από την τελευταία έκθεση του Ελεγκτικού Συνεδρίου, πολλές χώρες που αντιπροσωπεύουν το μεγαλύτερο μέρος των κονδυλίων του προϋπολογισμού του Sapard δεν είχαν φθάσει ακόμη σ'αυτό το στάδιο και έτσι δεν ήταν δυνατό να πραγματοποιηθούν πληρωμές. Ένα δεύτερο στοιχείο που περιόρισε τις πληρωμές είναι ότι τα καταβληθέντα ποσά περιορίστηκαν στο ήμισυ του νόμιμου ανώτατου ορίου. Αυτό έγινε για λόγους χρηστής δημοσιονομικής διαχείρισης, δεδομένου ότι δενπήρχε αντικειμενικός λόγος να πραγματοποιηθούν οι πληρωμές εντός του νόμιμου ορίου. Το σημείο αυτό καθώς και τα άλλα που αναφέρονται ανωτέρω εξηγούνται στο μέρος 7 της ετήσιας έκθεσης της Επιτροπής για το Sapard για το 2001.

2. Ναι, η τελευταία χώρα, η Ουγγαρία, εξασφάλισε την απόφασή της για ανάθεση της διαχείρισης στις 26 Νοεμβρίου 2002.

3. Ο αναφερόμενος αριθμός αφορά την κατάσταση στο τέλος του 2001. Έκτοτε, το ποσό που πληρώθηκε στους δικαιούχους αυξήθηκε σημαντικά. Επιπλέον η Επιτροπή, όπως αναφέρεται στην ετήσια έκθεση Sapard για το 2001, θεωρεί ότι η αξιολόγηση αυτού του μέσου σε συνάρτηση με τις πληρωμές ενδέχεται να δώσει διαστρεβλωμένη εικόνα, ιδίως σ'αυτό το στάδιο. Πρέπει να σημειωθεί ότι ένας από τους δύο βασικούς στόχους του Sapard είναι να συμβάλει στην εφαρμογή του κοινοτικού κεκτημένου όσον αφορά την Κοινή Γεωργική Πολιτική και τις συναφείς πολιτικές. Η οικοδόμηση των δομών για τη διαχείριση του Sapard θα διευκολύνει σε μεγάλο βαθμό την εφαρμογή του κεκτημένου σε πολλούς τομείς κατά την προσχώρηση.

4.-5. Αν όλα τα στοιχεία παραμείνουν ως έχουν, η Επιτροπή θα προτιμούσε και αυτή ταχύτερη εφαρμογή του Sapard. Οι συγκεκριμένες δυσκολίες που συναντώνται στο πρόγραμμα εφαρμογής εξετάζονται συνήθως στις συνεδριάσεις της επιτροπής παρακολούθησης και, όταν είναι σκόπιμο, αντιμετωπίζονται με τροποποιήσεις των προγραμμάτων. Επιπροσθέτως, η Επιτροπή, τον Ιούνιο του 2002, χρηματοδότησε ένα σεμινάριο στο οποίο συμμετέσχαν και οι δέκα χώρες. Εξάλλου, η Επιτροπή, με την επιστολή της 13ης Ιουνίου 2002, κάλεσε τιςποψήφιες χώρες ναποβάλουν προτάσεις για την απλούστευση του νομικού πλαισίου. Όσον αφορά τις εξελίξεις δαπανών, οι δηλώσεις για το τρίτο τρίμηνο του 2002 δείχνουν ότι ο αριθμός εφαρμογής αυξάνεται για τις περισσότερες χώρες οι οποίες έλαβαν τις αποφάσεις ανάθεσης το 2001.

6. Εκτός από τις παρατηρήσεις σχετικά με την ανάληψη των κονδυλίων που έχουν σχολιαστεί προηγουμένως, δόθηκαν αιτιολογημένες απαντήσεις σε όλες τις κριτικές που ασκήθηκαν από το Ελεγκτικό Συνέδριο. Ορισμένες παρατηρήσεις σχετικά με τη διαχείριση του μέσου αντανακλώνται τώρα στην πολυετή συμφωνία χρηματοδότησης μεταξύ της Κοινότητας και κάθεποψήφιας χώρας (δήλωση των τόκων και καλύτερος ορισμός της αρμοδιότητας της επιτροπής παρακολούθησης). Όσον αφορά τις αδυναμίες της μεθόδου της Επιτροπής για την έγκριση της εθνικής διαχείρισης του Sapard που αναφέρθηκε από το Ελεγκτικό Συνέδριο, η Επιτροπή ανέλαβε τηνποχρέωση να διορθώσει αυτές τις αδυναμίες.